Szia! Üdv az OpenStreetMapen!

NE fogadd el az alapértelmezett válaszokat MapComplete-en, mert nem mindig jók! Ha ennyire egyszerű lenne, akkor ezt egy gép is meg tudná csinálni. Ezt kicsi utánanézéssel, kereséssel kell megoldani.

Hibáid például:

Nem az adott elemhez tartozó wikidatát kell linkelni, hanem amiről el van nevezve. Pl: https://www.openstreetmap.org/way/252699898 Bartók Béla út-hoz nem Bartók Béla út (Q791027) wikidatáját kell linkelni, hanem Bartók Béla (Q83326), arról van elnevezve.

Van ahol egyértelműen rossz wikidatát linkelsz pl. https://www.openstreetmap.org/way/334860169 Rákóczi út nem I. hanem II. Rákóczi Ferencről van elnevezve valószínűleg, mivel ő volt a híresebb. Ha valaki azt mondja, hogy "Rákóczi", akkor róla beszélünk,...

Máshol meg olyat, ami egyszerűen nem biztos, hogy róla van elnevezve, Pl: https://www.openstreetmap.org/way/24753086 Biztos, hogy a Bornemissza családnévről van elnevezve, nem pedig valamelyik híres viselőjéről a névnek? Nem lehet, hogy a leghíresebb Bornemisszáról, Bornemissza Gergelyről? 

Mivel szúrópróba szerűen nagyon sok hibás adatot találtam, és aránytalanul nagy munka lenne, hogy mind az 1300 (!) szerkesztésedet ellenőrizzem, ezért vissza kell vonnom mind a két tegnapi szerkesztésedet.

Pár héttel ezelőtti hasonló szerkesztésed nem volt ennyire nagy, azt ki tudtam javítgatni, de ez már nekem is sok.

Kérlek nézz utána mit adsz hozzá az adatbázishoz, ilyen alacsony minőségű szerkesztéseknek nincs értelme, ezt egy gép is meg tudná csinálni ilyen minőségben...

Ha kérdésed merülne fel, a magyar szerkesztő közösség elérhetőségeit megtalálod ezen az oldalon: https://wiki.openstreetmap.org/wiki/Hungary/Közösség#Elérhetőségek

További jó térképezést! 